Nytt studium: samisk kunst og kunsthåndverk/duodji
Til høsten tilbyr Universitetet i Tromsø for første gang undervisning i emnet KVI-2516 Samisk kunst og kunsthåndverk/duodji (10 studiepoeng).
Emnet har to hovedbolker. For det første gir det en oversikt over samisk kunst og kunsthåndverk/duodji, både med vekt på tradisjonelle, samiske håndverksteknikker og materialbruk, og med utgangspunkt i enkelte sentrale kunstnerskap innen billedkunst og
fotografi. Dette vil bli sett i lys av utvalgte sider ved urbefolkningskunst fra andre områder, samt internasjonal, vestlig kunst og kunsthåndverk. 
For det andre gir emnet en innføring i aktuelle teorier om estetikk og urbefolkningskulturer, blant annet knyttet til begreper som tradisjon, identitet, orientalisme og postkolonialisme.

Undervisningen vil bli gitt ved UiTø, onsdager kl. 11.15– 13.00 (uke 34-46), i form av forelesninger, seminarer og innlegg fra studentene i skriftlig og muntlig form. Det vil også bli lagt opp til besøk i samlinger og museer. 

Eksamen består av en hjemmeoppgave over oppgitt emne.

De som ønsker å ta dette kurset til høsten må søke om opptak på enkeltemner før 20. juli. Studiet er gratis, men studenter må påregne innkjøp av pensumlitteratur og betaling av semesteravgift à kr 400,- 
Søknadsfrist: 

20. juli 2006 

Søknadsskjema finnes på: 

http://uit.no/studieavdelinga/tjenester/1#hvordan
For ytterligere informasjon, se våre nettsider:

 http://uit.no/humfak/kunstvitenskap/
eller ta kontakt med:

Line Nilsen Sandanger

Studiekonsulent 

Tlf: 77 64 56 49 

E-post: line.nilsen.sandanger@hum.uit.no
